Deg ukatay-agi s umata nga-d tazrewt i umawal i yettusmarsen deg tmedyazt taqbaylit sumata, ama deg tallit tamensayet neɣ tatrart. Tazrewt-nneɣ d tin yellan d aserwes gar snat n talliyin, anida i nesserwes tafesna n wawal areṭṭal gar tallit tamensayt ak d tallit tatrart n kra n yimedyazen (icennayen), Si Muḥ U Mḥend d kra n yisefra n ddin deg tallit tamensayt akked Maɛtub Lwennas , Sliman Ɛazem d Takfarinas deg tallit tatrart .